Rišards Labanovskis

Rišards Labanovskis (; dzimis 1940. gada 15. februārī Daugavpilī, miris 2022. gada 20. septembrī Rīgā) bija Latvijas poļuPolak w świecie. Leksykon Polonii i Polaków za granicą, Polska Agencja Informacyjna, Warszawa 2001, s.167 publicists, tulkotājs, žurnālists un politiķis. Bijis 7. Saeimas deputāts.

Dēls Ervins Labanovskis ir politologs un uzņēmējs, arī darbojas politikā.

 Dzīvesgājums 
Dzimis 1940. gada 15. februārī Daugavpilī. 1963. gadā absolvēja latviešu filoloģijas studijas Latvijas Valsts Universitātē, strādāja Radio un televīzijas komitejā par Jaunatnes radio redaktoru (1966—1976), TV informācijas nodaļas galvenā redaktora vietnieku (1976—1979) un Jaunatnes un televīzijas izglītības galvenās redakcijas padomes galveno redaktoru (1979—1988), tad vadīja radio Ideoloģijas un ekonomikas redakciju (1988—1990).

Latvijas neatkarības atjaunošanas laikā darbojās Latvijas Tautas frontē, vēlāk vadīja mazākumtautību programmu nodaļu Latvijas radio (1993—1998).

 Politiskā darbība 
1995. gadā R. Labanovskis nesekmīgi kandidēja 6. Saeimas vēlēšanās no apvienības "Darbs un taisnīgums" saraksta. 1998. gadā ievēlēts 7. Saeimā no LSDSP saraksta, kur viņš darbojās Ārlietu un pilsoņu tiesību komitejā.

2002. viņš izstājās no LSDSP un tās Saeimas frakcijas, bija Sociāldemokrātu savienības (SDS) dibinātāju skaitā un izveidoja šīs organizācijas Saeimas frakciju. Nesekmīgi kandidēja 8. Saeimas vēlēšanās no SDS saraksta. Tāpat kandidēja 2004. gada Eiropas Parlamenta vēlēšanās un netika ievēlēts.

2005. gadā iestājies partijā "Tēvzemei un Brīvībai/LNNK" un 2006. gadā no tās saraksta nesekmīgi kandidēja 9. Saeimas vēlēšanās.

Miris 2022. gada 20. septembrī.latgalesdati.du.lv

 Apbalvojumi 
 Triju Zvaigžņu ordenis (2020)

 Darbi 
 Latviešu — poļu sarunvārdnīca (līdzautors, 1984)
 Priestera Jordāna atmiņas: Inflantijas aina XVII gadsimtā, ko tēlojis Kazimirs Buiņickis (tulkojums no poļu valodas, 2003, 2018)
 Cilvēku, zvēru un dievu zemē: jāšus cauri Centrālajai Āzijai / Antonijs Ferdinands Osendovskis (tulkojums no poļu valodas, 2017)
 Poļu Inflantija = Inflanty Polskie (tulkojums no poļu valodas, 2020)

 Atsauces 

Kategorija:1940. gadā dzimušie
Kategorija:2022. gadā mirušie
Kategorija:Daugavpilī dzimušie
Kategorija:Latvijas poļi
Kategorija:Latvijas sociāldemokrāti
Kategorija:7. Saeimas deputāti
Kategorija:Latvijas Universitātes absolventi